Előterjesztés Zalakaros Város Önkormányzat Képviselő-testülete 2023. június 29-i ülésére

Tárgy: Galambok Önkormányzat kérése a bölcsődei ellátásuk Zalakaroson való biztosítására 

Készítette: Horváth Attila jegyző


Tisztelt Képviselő-testület!

Galambok Önkormányzat polgármestere azzal a kéréssel fordult Zalakaros Város Önkormányzat Képviselő-testületéhez, hogy feladat-ellátási szerződéssel tegyük lehetővé a galamboki bölcsődés korú gyermekek zalakarosi ellátását, melyet a galamboki bölcsődés korú gyermekek létszámának 40 főre emelkedése tett szükségessé.

A két önkormányzat közötti jó kapcsolat és közös ügyekben való korábbi kölcsönös együttgondolkodás alapján – álláspontom szerint – ennek elvi akadálya nincs. A polgármesterrel való személyes megbeszélésen hangsúlyoztam, hogy a zalakarosi gyermekek minden körülmények között előnyt élveznek, azaz a megállapodás a szabad férőhely-kapacitás terhére képzelhető el. 

A következő években várható gyermeklétszám adatainak megismerése érdekében a védőnői szolgálattól bekértem az érintett korosztályok népességadatait (mellékleten csatolom), tisztázandó, hogy a gyakorlatban megoldható-e a galamboki bölcsődések zalakarosi ellátása:
várandósok száma: 	36
csecsemők száma: 	32
1-3 évesek száma: 	43
3-6 évesek száma: 	81

Az intézményünk jelenleg teltházzal működik (24 fő), melynek tényéből és a fenti adatokból az következik, hogy a településen kívüli gyermekek fogadása a jelenlegi csoport- és gondozói létszám mellett nem valósítható meg.

Figyelemmel arra, hogy a polgármester úr Galambok Községi Önkormányzat nevében tolmácsolta a kérést, a fenntartó Zalakaros Város Önkormányzata Képviselő-testületének kell döntést hoznia erről. 


Határozati javaslat: 

[bookmark: _Hlk137718911]A Képviselő-testület köszönettel vette Galambok Községi Önkormányzat megkeresését a bölcsődei ellátás galamboki gyermekekre történő kiterjesztése, egyúttal a zalakarosi bölcsődei ellátás szabad kapacitásának teljeskörű kihasználása érdekében. 

[bookmark: _GoBack]A Képviselő-testület a rendelkezésére álló zalakarosi népességadatok és a jelenlegi működés létszámadatai alapján megállapította, hogy a Zalakarosi Óvoda és Bölcsőde (8749 Zalakaros, Liget u. 37/b.) intézmény teljes kihasználtsággal üzemel, amely a következő három évben várhatóan nem fog megváltozni. Álláspontja szerint az intézmény jelenleg kizárólag a helyi bölcsődei szükségletek egy részének kielégítésére alkalmas, melyből következően nem jelent reális alternatívát a galamboki gyermekek ellátására. 

A fentiek miatt a Képviselő-testület nem tud további feladatellátási szerződést kötni más települések önkormányzataival.  

Felhatalmazza a polgármestert a Képviselő-testület döntéséről szóló tájékoztatás megküldésére Galambok Községi Önkormányzat Képviselő-testülete számára. 

Határidő:             2023. július 15. 
Felelős:               Novák Ferenc polgármester


Zalakaros, 2023. június 21.

								Novák Ferenc 
								 polgármester

